Més de doscents xiquets i xiquetes comencen a Burjassot l’Escola d’Estiu
2025-07-24

L’Auditori de la Casa de Cultura de Burjassot ha rebut, el primer dia del mes de juliol, a tots els xiquets i xiquetes que gaudiran de totes les sorpreses que els oferirà tant l’Escola d’Estiu 2019, com l’Estiu Jove i la Summer School. Són els tres projectes d’oci i temps lliure que oferta, cada estiu, per als més xicotets i joves del municipi, l’Institut Municipal de Cultura i Joventut de Burjassot.

Per davant tenen tot un mes per a divertir-se i aprendre amb les activitats que han preparat l’equip de monitors i monitores que estaran a càrrec dels xiquets i joves, dividits en grups per edats. Cal destacar també que més de seixanta xiquets es beneficiaran del servei de menjador que ofereix l’Escola d’Estiu, mentre que prop de trenta xiquets i xiquetes utilitzaran el servei d’horari especial.